Bahman Golbarnejhad

Bahman Golbarnejhad (født 12. juni 1968 i Abadan, død 17. september 2016 i Rio de Janeiro) var en iransk handikappet syklist, som konkurrerte i klassen C4. Han deltok ved Paralympiske sommerleker 2012 og 2016, og døde etter en krasj under landeveisrittet ved de paralympiske sommerlekene i 2016.

Idrettskarriere 
2012
Golbarnejhad deltok i banesykling ved Paralympiske sommerleker 2012 i London. Han kom på 11.-plass i scratch-løpet, 17.-plass i individuelt forfølgelsesritt og 18.-plass i 1000 meter temporitt. Han deltok også i landeveissykling, men fullførte ikke fellesstarten.

2016
Ved Paralympiske sommerleker 2016 deltok han i landsveissykling. På fellesstarten krasjet han, og døde på sykehuset samme dag. Han skal ha knekt nakken i krasjet, men døde av hjertestans på sykehuset.

Referanser

Eksterne lenker 
 Rio 2016 - Bahman Golbarnezhad 
 Profil hos IPC (arkivert)

Iranske syklister
Iranske vektløftere
Iranske handikappidrettsutøvere
Deltakere for Iran under Paralympiske sommerleker 2012
Deltakere for Iran under Paralympiske sommerleker 2016
Dødsulykker i sykling
Personer fra Abadan